Canadiske Lou Dickenson kom til AaB Ishockey i slutningen af januar fra den finske SM-Liiga, og nu tager han to år mere i den røde ishockey-trøje. - Han besidder den nødvendige ærgerrighed og er altid parat til at tage kampene foran mål og tacklingerne i den offensive zone. Forlængelsen er en klar gevinst for vores trup, siger direktør i AaB Ishockey Frederik Åkesson til klubbens hjemmeside. Udover Lou Dickenson har AaB også Bjarke Møller, Tobias Kisum, Kasper Degn, Lasse Lassen, Nikolaj Nørbak og Rene Espersen på plads til den kommende sæson.
Ishockey profilen Lou Dickenson skriver to-årig kontrakt med AaB.